Diari Oficial de la Generalitat Valenciana


Sumari del DOGV 4200, del 28-02-2002 (2002/1683)

ACORD de 13 de setembre de 2001, de la Comissió Territorial d'Urbanisme d'Alacant, relatiu a la modificació puntual del Pla General d'ampliació de dotació pública Col·legi Públic Reyes Católicos.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4200

Data del DOGV
:   28-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1683


Data del document
:   13-09-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Guardamar del Segura
    * pla d'urbanisme

ACORD de 13 de setembre de 2001, de la Comissió Territorial d'Urbanisme d'Alacant, relatiu a la modificació puntual del Pla General d'ampliació de dotació pública Col·legi Públic Reyes Católicos. [2002/1683]
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer
  
El projecte de modificació puntual del pla general d'ampliació de dotació pública C.P. Reyes Católicos es va sotmetre a informació pública durant un mes per mitjà de l'acord del ple de l'Ajuntament del dia 16 de març de 2001 per majoria absoluta, i es va publicar l'anunci en el Diari Oficial de la Generalitat Valenciana, de 8 de maig de 2001 i en el diari La Verdad de 6 d'abril del mateix any. Durant el pertinent període d'exposició pública, no es van presentar al·legacions. El projecte el va aprovar provisionalment el mateix òrgan el 14 de juny de 2001 per majoria absoluta.
  
Amb data 18 de juny de 2001 va entrar en aquesta Conselleria l'expedient de referència per a l'aprovació definitiva.
  
El 30 d'agost de 2001 va entrar una nova documentació addicional.
  
Segon
  
La documentació està integrada per memòria informativa i justificativa i plànols d'informació i d'ordenació.
  
Tercer
  
Guardamar del Segura té en vigor un pla general aprovat definitivament per acord de la CPU en la sessió de 28 de novembre de 1985.
  
L'objecte de l'expedient és la reordenació i unificació d'una superfície de 22.748 m² de sòl classificat en el vigent pla general com a urbà, amb usos residencial i dotacional.
  
Aquest àmbit es troba actualment dividit per un vial en dues parcel·les diferents, en una de les quals està dibuixada una zona residencial que, tanmateix, segons consta en el projecte de modificació, és de titularitat i destinació pública i ha tingut un ús escolar. En l'altra parcel·la es troba el Col·legi Públic Reyes Católicos.
  
Es justifica la modificació a fi d'aconseguir una millora en la funcionalitat dels equipaments educatius en els voltants del col·legi esmentat.
  
Es produeix, per tant, la reordenació, unificació i increment de l'espai destinat a usos dotacionals de forma que d'un total de 22.748 m² de l'àmbit afectat per la modificació, disminueixen els sòls destinats a l'ús residencial (que passa de 4.433 a 1.725 m²) i a viari (que passa de 3.722 a 2.985 m²), i augmenta i s'unifica el destinat a dotacions, exclòs el viari (i passa de 14.593 a 18.065 m²).
  
Consideracions tecnicojurídiques
  
Primera
  
La tramitació ha estat d'acord amb el que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU) i l'article 174 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segunda
  
La documentació es considera, en línies generals, completa, segons les característiques del municipi i de l'objecte de la modificació, als efectes del compliment de l'article 27 de la LRAU. No obstant això, la documentació addicional tramesa amb data 30 d'agost de 2001 es troba sense diligenciar per l'ajuntament, i s'ha de presentar per triplicat convenientment diligenciada.
  
Tercera
  
Les determinacions contingudes en la modificació es consideren en línies generals correctes, des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals del pla general de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanismo acorda
  
Aprovar la modificació puntual per a l'ampliació de dotació escolar Col·legi Públic Reyes Católicos, del municipi de Guardamar del Segura, però supeditar-ne la publicació i, per tant, l'eficàcia fins que l'Ajuntament esmene l'observació relativa a la documentació addicional tramesa amb data 30 d'agost de 2001 que es troba sense diligenciar, i s'ha de presentar diligenciada i per triplicat.
  
Amb data 18 de desembre de 2001, el president de la Comissió Territorial d'Urbanisme va resoldre:
  
Vist l'acord adoptat per la Comissió Territorial d'Urbanisme en la sessió de 13 de setembre de 2001 pel qual es va aprovar definitivament l'expedient de referència, però es va supeditar la seua publicació al compliment de certes condicions, així com l'informe tècnic favorable a la documentació presentada per l'ajuntament de 27 de setembre de 2001 que compleix tots els punts de l'esmentat acord de la Comissió, resolc
  
Ordenar la immediata publicació de l'esmentat acord d'aprovació definitiva en el Diari Oficial de la Generalitat Valenciana, perquè entre en vigor, d'acord amb el que disposa l'article 59, apartats 2 i 4 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística. Amb la publicació de l'aprovació definitiva no cal la seua notificació individualitzada.
  
Contra aquest acord, que no exhaureix la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.